Държавен вестник, бр. 99, 2009 г., стр. 69

БРОЙ  99	
Д Ъ Р Ж А В Е Н  В Е С Т Н И К 	
СТР.  69  
17. В чл. 54ж, ал. 3 след думите „деклари­
рана от тях“ се добавя „лична“.
18. В чл. 54и:
а) в ал. 1: 
аа) в текста преди т. 1 думите „съответното 
териториално поделение на“ се заличават;
бб) точка 1 се изменя така:
„1. след получаване на обезщетение за без­
работица са останали без работа за период не 
по-малък от 12 последователни месеца, пред­
хождащи месеца на подаване на заявлението 
по ал. 3, редовно са поддържали регистрацията 
си като безработни в Агенцията по заетостта 
и през този период не са получавали парично 
обезщетение за безработица;“
б) в ал. 3 след думата „ежемесечно“ се 
добавя „по реда на чл. 54ж, ал. 3“.
19. В чл. 70а:
а) в ал. 1 след думите „ал. 3, т. 5“ се добавя 
„и 6“, а след думите „самоосигуряващите се 
лица“ се добавя „и за лицата по чл. 4а, ал. 1“;
б) в ал. 3, т. 3 думите „трудов или служебен“ 
се заменят с „осигурителен“.
20. В чл. 84 ал. 1 се изменя така:
„(1) Пенсионерът има право на добавка от 
пенсията или от сбора от пенсиите, които е 
получавал починалият съпруг/съпруга, в размер, 
както следва:
1. до 30 юни 2010 г. – 20 на сто;
2. от 1 юли до 31 декември 2010 г. – 25 
на сто;
3. от 1 януари до 31 декември 2011 г. – 30 
на сто;
4. от 1 януари до 31 декември 2012 г. – 35 
на сто;
5. от 1 януари 2013 г. – 40 на сто.“
21. В раздел ІІІ се създава чл. 84а:
„Добавка към пенсиите на лица, навършили 
75-годишна възраст
Чл. 84а. Към пенсиите на лица, навършили 
75-годишна възраст, се изплаща добавка при 
условия и в размер, определени със закона за 
бюджета на държавното обществено осигуряване 
за съответната година.“
22. В чл. 95:
а) досегашният текст става ал. 1;
б) създава се ал. 2:
„(2) Длъжностното лице, на което е възложе­
но ръководството на пенсионното осигуряване 
в териториалното поделение на Националния 
осигурителен институт, може да издаде раз­
пореждане за спиране на пенсията, когато са 
представени доказателства за обстоятелства, 
които могат да доведат до нейното прекратя­
ване съгласно чл. 96, ал. 1. Разпореждането 
се издава в 14-дневен срок от представяне 
на доказателствата. Ако се установи, че няма 
основание за прекратяване на пенсията, тя се 
възстановява от датата на спирането.“
23. В чл. 97, ал. 3 след думите „чл. 95“ се 
добавя „ал. 1“.
24. В чл. 98:
а) алинея 1 се изменя така:
„(1) Пенсиите и добавките към тях се 
отпускат, изменят, осъвременяват, спират, 
възобновяват, прекратяват и възстановяват с 
разпореждане, издадено от:
1. длъжностното лице, на което е възложено 
ръководството на пенсионното осигуряване в 
териториалното поделение на Националния 
осигурителен институт, или други длъжностни 
лица, определени от ръководителя на терито­
риалното поделение на Националния осигури­
телен институт;
2. длъжностното лице в Националния оси­
гурителен институт, на което е възложено 
ръководството на дейността по отпускане и 
изплащане на пенсиите по международни до­
говори за лица с постоянен адрес в чужбина.“;
б) в ал. 2:
аа) в изречение първо думите „Длъжностното 
лице по ал. 1 издава“ се заменят с „Длъжност­
ните лица по ал. 1 издават“;
бб) създава се изречение пето: „Ако върху 
пенсията има наложени запори по реда на 
Данъчно-осигурителния процесуален кодекс и 
Гражданския процесуален кодекс, вземанията се 
събират в поредност – задължения за издръжка, 
неправилно изплатени суми за пенсии, други 
публични вземания и частни вземания.“;
в) в ал. 6 думите „Софийския градски съд“ 
се заменят с „Административния съд – гр. 
София, по реда на Административнопроцесу­
алния кодекс“;
г) алинея 7 се изменя така: 
„(7) Ако решението на ДЕЛК, ТЕЛК и НЕЛК 
е обжалвано от председателя на медицинската 
комисия или по реда на чл. 112 от Закона за 
здравето, до влизането в сила на решението 
на НЕЛК, съответно на съда по обжалваното 
решение на органите на медицинската експер­
тиза, се отпуска, възобновява и възстановява 
пенсия за инвалидност в размер на социалната 
пенсия за старост.“;
д) алинея 8 се изменя така:
„(8) След влизането в сила на решението 
по ал. 7 пенсията се определя в действителен 
размер от датата на придобиване на правото, 
съответно от датата, от която е възобновена 
или възстановена, ако на лицето е определен 
процент трайно намалена работоспособност 50 
и над 50 на сто.“;
е) създават се ал. 9 и 10:
„(9) Към пенсията по ал. 7 не се изплащат 
добавки по този кодекс и други нормативни 
актове.
(10) Пенсията по ал. 7 не може да се по­
лучава заедно с друга пенсия.“
25. В чл. 102, ал. 4 думите „за 1999 г.“ се 
заменят със „за 2007 г.“.
26. В чл. 113 ал. 2 се отменя.
27. Член 114 се изменя така:
„Възстановяване на неоснователно получени 
суми